**SAISTOŠIE NOTEIKUMI Nr.25/2014**

apstiprināti ar Alūksnes novada domes 27.11.2014. lēmumu Nr.422

(protokols Nr.21, 18.punkts)

**Grozījumi Alūksnes novada domes 2013.gada 28.novembra saistošajos noteikumos Nr.47/2013 „Alūksnes novada pašvaldības naudas balvas par izciliem sasniegumiem sportā un kultūrā piešķiršanas kārtība un apmērs”**

*Izdoti saskaņā ar*

*likuma „Par pašvaldībām”*

*43.panta trešo daļu*

Izdarīt Alūksnes novada domes 2012.gada 22.novembra saistošajos noteikumos 2013.gada 28.novembra saistošajos noteikumos Nr.47/2013 „Alūksnes novada pašvaldības naudas balvas par izciliem sasniegumiem sportā un kultūrā piešķiršanas kārtība un apmērs” šādus grozījumus:

1. aizstāt 4.punktā vārdu „vai” ar vārdu „un”;
2. izteikt 10.punktu šādā redakcijā:

„10. Uz naudas balvu sportā var pretendēt sporta spēļu komandas vai individuālo sporta veidu dalībnieki no 16 gadiem par sacensībās uzrādīto augstāko sasniegumu un ja attiecīgo sporta veidu vai darbības jomu vada un koordinē biedrības „Latvijas Sporta federāciju padome” atzīta sporta federācija”.

**Alūksnes novada domes saistošo noteikumu projekta**

**„Grozījumi Alūksnes novada domes 2013.gada 28.novembra saistošajos noteikumos Nr.47/2013 „Alūksnes novada pašvaldības naudas balvas par izciliem sasniegumiem sportā un kultūrā piešķiršanas kārtība un apmērs”” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta nepieciešamības pamatojums | Saistošo noteikumu projekts nepieciešams, lai precizētu to personu loku, kuras ir tiesīgas pretendēt uz pašvaldības naudas balvu par izciliem sasniegumiem sportā. |
| 2. Īss projekta satura izklāsts | |  | | --- | | Saistošie noteikumi paredzēs, ka turpmāk uz naudas balvu kultūrā un sportā varēs pretendēt persona, kura deklarēta Alūksnes novadā un konkrētajā aktivitātē pārstāvēs Alūksnes novadu.  Uz naudas balvu sportā var pretendēt sporta spēļu komandas vai individuālo sporta veidu dalībnieki no 16 gadiem par sacensībās uzrādīto augstāko sasniegumu un ja attiecīgo sporta veidu vai darbības jomu vada un koordinē biedrības „Latvijas Sporta federāciju padome” atzīta sporta federācija. | |
| 3. Informācija par plānoto projekta ietekmi uz pašvaldības budžetu | Saistošie noteikumi budžetu neietekmēs, jo to izpilde tiks nodrošināta līdzšinējā apmērā. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošie noteikumi šo jomu neskar. |
| 5. Informācija par administratīvajām procedūrām | Visas personas, kuras skar apstiprināto saistošo noteikumu piemērošana, var vērsties Alūksnes novada pašvaldībā, Dārza ielā 11, Alūksnē, Alūksnes novadā. |
| 6. Informācija par konsultācijām ar privātpersonām | Konsultācijas nav notikušas. |